എക്സൈസ് ഓണം സ്പെഷ്യല് ഡ്രൈവ്: 115 പേര് അറസ്റ്റില് പാലക്കാട്: ഓണത്തോടനുബന്ധിച്ച് അനധികൃത മദ്യവരവ്, മയക്കുമരുന്ന് വില്പ്പന എന്നിവ തടയുന്നതിനായി എക്സൈസ് എന്ഫോഴ്സ്മെന്റ് നടത്തിയ ഓണം സ്പെഷ്യല് ഡ്രൈവിന്റെ ഭാഗമായി അറസ്റ്റു ചെയ്തത് 115 പേരെ. ജൂലായ് 24 മുതല് ആഗസ്ത് 23 വരെയായിരുന്നു പരിശോധന നടന്നത്. ഇക്കാലയളവില് ആകെ 295 കേസ് രജിസ്റ്റര് ചെയ്തു. കൂടാതെ 173 അബ്കാരി കേസുകളിലായി 104 പേരെ അറസ്റ്റ് ചെയ്തു. നാലു വാഹനവും കണ്ടുകെട്ടി. കഞ്ചാവ്, മയക്കുമരുന്ന് എന്നിവ കൈവശം വച്ചതിനും കടത്തിയതിനും 16 കേസ് രജിസ്റ്റര് ചെയ്തു. ഇതില് 11 പേരെ അറസ്റ്റ് ചെയ്തു. അനധികൃത പുകയില ഉത്പന്നങ്ങളുമായി ബന്ധപ്പെട്ട് 206 കോപ്റ്റ കേസും രജിസ്റ്റര് ചെയ്തു. ഡ്രൈവിന്റെ ഭാഗമായി ചെക്ക് പോസ്റ്റുകളിലും അതിര്ത്തി മേഖലകളിലും കള്ള് ഉത്പാദനകേന്ദ്രങ്ങളിലും ശക്തമായ പരിശോധനയാണ് നടന്നത്. ഒരു എക്സൈസ് സി.ഐയുടെ മേല്നോട്ടത്തില് ഓരോ വീതം എക്സൈസ് ഇന്സ്പെക്ടര്, പ്രിവന്റീവ് ഓഫീസര്, രണ്ട് സിവില് എക്സൈസ് ഓഫീസര്മാര്, ഒരു എക്സൈസ് ഡ്രൈവര് എന്നിവരടങ്ങുന്ന സംഘമാണ് പരിശോധനയ്ക്ക് നേതൃത്വം നല്കിയത്. പിടിച്ചെടുത്ത ലഹരിവസ്തുക്കള് .സ്പിരിറ്റ് 2079 ലിറ്റര് .വാഷ് 15879 ലിറ്റര് .ഇന്ത്യന് നിര്മ്മിത വിദേശമദ്യം 433.52 ലിറ്റര് .ചാരായം 179 ലിറ്റര് .കള്ള് 972 ലിറ്റര് .അരിഷ്ടം 29.7 ലിറ്റര് .മറ്റ് സംസ്ഥാനങ്ങളില് നിന്ന് വില്പനയ്ക്കെത്തിച്ച മദ്യം 87 ലിറ്റര് .കഞ്ചാവ് 42.33 കിലോ .കഞ്ചാവ് ചെടികള് 7 എണ്ണം .ഹാഷിഷ് ഓയില് ഒരു കിലോ .എം.ഡി.എം.എ 13.858 ഗ്രാം .ബ്രൗണ് ഷുഗര് 1.761 ഗ്രാം .മെത്താംഫിറ്റമിന് 5 ഗ്രാം .നൈട്രോസെപാം ഗുളിക 4.8 ഗ്രാം .ഹാന്സ് 360.154 കിലോ